Plejmulto da ĉinaj muzeoj havas delikatajn historiajn objektojn kaj artaĵojn, tamen kompare kun la landoj progresintaj en turismo, ili malatentas evoluigon de malgrandaj memoraĵoj ŝatataj de turistoj. En iuj muzeoj aĉeteblas nur imitaĵoj de porcelanoj, brozaĵoj kaj skulptaĵoj de argilaj figuroj de korteganoj, kiuj estas multekostaj kaj neallogaj por gejunuloj pro manko de moda projektado.
#000001
En vendejoj de muzeoj en la urboj Ŝanhajo kaj Suzhou oni povas vidi malgrandajn skribilojn kaj objektojn kun densa nacia gusto ŝatatajn de vizitantoj. Lastatempe la Muzeo de la Imperiestra Palaco de Pekino lanĉis serion da produktaĵoj "kortegaj pupoj", kiuj fariĝis furoraĵoj inter la memoraĵoj vendataj en diversaj muzeoj.
#000002
Pupoj kun malgrandaj kaj rondaj okuloj kaj granda kaj plata vizaĝo
#000003
Mi unuafoje rimarkis tiujn "kortegajn pupojn" en la oficiala flagŝipa vendejo de la Muzeo de la Imperiestra Palaco en la retejo Taobao. Supre de la retpaĝo estas la ideografiaĵoj "Donacoj el la Imperiestra Palaco", kaj sube estas karikaturaj pupoj kun malgrandaj kaj rondaj okuloj, larĝa kaj plata vizaĝo, aminda kaj naiva mieno.
#000004
Inter ili estas nefaligeblaj figuroj de soldatoj en la dinastio Qing (1644-1911), figuroj de altrangaj korteganoj kun serioza mieno en la dinastio Ming (1368-1644) kaj tiuj de imperiestraj gefiloj, herooj de antikvaj rakontoj kaj teatraĵoj. Tiuj amindaj figuroj estas ankaŭ presitaj sur kondimentujoj, monujoj, kajeroj, T-ĉemizoj, dorsosakoj kaj poŝtelefonujoj.
#000005
Antaŭe oni ĉiam plendis, ke ĉinaj karikaturaj figuroj ne estas amindaj. Kiam oni komencis vendi tiujn amindajn pupojn, ili tuj kaptis la atenton de vizitantoj. Multaj homoj aĉetis ne nur unu sed kelkajn por kolektado.
#000006
Tiuj karikaturaj memoraĵoj estas farigitaj de la Centro por Kultura Servo de la Muzeo de la Imperiestra Palaco. Ili estas vendataj en la memoraĵ-vendejoj de la muzeo surlokaj kaj reta. Kvankam la pupoj havas relative altan prezon, tamen ili estas ŝatataj de multaj gejunuloj pro siaj ĉarmaj formoj kaj apartaj enhavoj.
#000007
La Muzeo de la Imperiestra Palaco de Pekino estas ankaŭ mallaŭdita de nemalmultaj homoj pro la pupoj. Ili opinias, ke muzeoj devas produkti diversajn afabl-aspektajn kaj ĉarmajn memoraĵojn, sed estas tre supraĵe por la Muzeo de la Imperiestra Palaco, kiu havas tiom profundan historian kaj kulturan enhavon, preni la karikaturajn pupojn kiel sian figuran reprezentanton. Ili esperas, ke ĝi evoluigos memoraĵojn pli enhavoriĉajn kaj pli rigardindajn.
#000008
Nun, ne nur la Muzeo de la Imperiestra Palaco de Pekino, sed ankaŭ la Nacia Muzeo de Ĉinio, la Nacia Granda Teatro kaj aliaj kulturaj organizoj penadas por ekspluati kreivajn memoraĵojn kun siaj propraj trajtoj.
#000009
Redaktoroj: Zhao Xi kaj Niu Xueqin
#000010